cy en ceb es cy en cy cy fr cy de cy cy en fr en fr cy cy cy cy cy cy cy cy cy cy cy cy en en en cy ast
Dyletswyddau | Cyngor Cymuned Llanengan Community Council
Disgrifiad cyffredinol o gyfrifoldebau a gweithgareddau Cyngor Cymuned Llanengan.
Cynhelir cyfarfodydd y Cyngor ar yr ail nos Fercher o bob mis yng Nghanolfan Gymdeithasol Llanengan am saith o’r gloch; mae’r cyfarfodydd hyn ar agor i’r cyhoedd. Anogir aelodau o’r cyhoedd gysylltu â’r Clerc â’u sylwadau neu bryderon a chred y Cyngor ei bod yn hanfodol cael perthynas dda â’r cyhoedd.
Mae’r Cyngor yn gyfrifol am ddarparu amrywiaeth o wahanol wasanaethau o fewn yr ardal a gynrychiola a gweithreda’n agored a thryloyw er budd ac ar ran y gymuned gyfan. Rhai o’r cyfrifoldebau yw:
gosod y praesept, sef y dreth a ddosberthir i’r Cyngor bob blwyddyn
cyflwyno sylwadau ar geisiadau cynllunio i Bwyllgor Cynllunio Cyngor Gwynedd
cynnal a chadw ei diroedd a’i eiddo, sef Caeau Chwarae Aber-soch a Mynytho, Estyniad Mynwent y Bwlch, Toiledau Cyhoeddus Lôn Traeth, llochesi bws Bwlchtocyn a Nanhoron, Llain y Pentref a Foel Gron, Mynytho, a’r llwybrau cyhoeddus (ad-delir cyfran o gost eu cynnal gan Gyngor Gwynedd)
cyfrannu at geisiadau am nawdd ddwy waith y flwyddyn (Hydref a Mawrth) oddi wrth elusennau/grwpiau/mudiadau ar yr amod y derbynnir mantolen ariannol gyfredol, yn unol â Pholisi/Rheoliadau Ariannol y Cyngor
hysbysu adrannau perthnasol Cyngor Gwynedd am gyflwr ffyrdd, pontydd, goleuadau stryd, hawliau tramwy a.y.y.b.
cynrychiolir y Cyngor ar gyrff llywodraethol Ysgolion Aber-soch, Foel Gron a Sarn Bach, ynghyd ag Ymddiriedolwyr Capel Newydd, Nanhoron
gweithia’r Cyngor mewn partneriaeth â grwpiau cymunedol a gwirfoddol er lles yr amgylchedd a’r gymuned.
© 2018 Cyngor Cymuned Llanengan ~ Gwefan gan Delwedd
Diolch i Yvonne Lloyd-Jones am rai o’r lluniau.